[{"text_idx": "#000012", "text": "Drwy gyfuniad o Gyngor Partneriaeth y Trydydd Sector a\u2019n rhwydweithiau a\u2019n cysylltiadau ehangach, mae angen i ni ddod o hyd i unigolion sydd a\u0302 diddordeb ac sy\u2019n gallu bod yn rhan o\u2019r Cyngor newydd sbon hwn."}, {"text_idx": "#000013", "text": "Ro\u0302l y cynrychiolydd fydd mynychu cyfarfodydd a chefnogi llif dwy ffordd o wybodaeth rhwng y Cyngor a\u2019r sector er mwyn bwydo i mewn ac i roi adborth. I fod yn aelod gweithgar o\u2019r Cyngor, bydd angen yr amser a\u2019r wybodaeth gefndirol i ddarllen papurau, ymgysylltu a\u0302 chyflogwyr y sector gwirfoddol, ac yna ychwanegu\u2019r profiad hwnnw i gyfarfodydd y Cyngor er mwyn sicrhau bod pob aelod yn deall y materion sydd o ddiddordeb i\u2019n sector."}, {"text_idx": "#000014", "text": "Gallai\u2019r materion hyn gynnwys gwaith teg, y cyflog byw gwirioneddol, agweddau ar gomisiynu, cynaliadwyedd, lleisiau cyfartal ac effeithiau ar ddefnyddwyr gwasanaethau, cleientiaid a buddiolwyr elusennau."}, {"text_idx": "#000016", "text": "Fel y sefydliad sy\u2019n gyfrifol am enwebu cynrychiolydd y sector gwirfoddol, rydym yn annog cydweithwyr sy\u2019n gweithio yn y sector, ymddiriedolwyr gwirfoddol a gwirfoddolwyr eraill sydd a\u0302 phrofiad sy\u2019n gysylltiedig a\u0302 chyflogaeth a byd gwaith, i ystyried y cyfle hwn. Ar o\u0302l i ni gyflwyno ein henwebiadau erbyn 25 Medi 2023, caiff y penodiad ei wneud gan y Prif Weinidog."}, {"text_idx": "#000017", "text": "Rydym wedi ymrwymo i hyrwyddo cydraddoldeb ac amrywiaeth yn ystod y broses hon ac wedi trafod y cyfle gyda phartneriaid allweddol gan gynnwys Cyngor Partneriaeth y Trydydd Sector, partneriaid Pw\u0302er Cyfwerth Llais Cyfwerth, Cwmpas, Tai Cymunedol Cymru ac Anabledd Cymru. Rydym am sicrhau bod y rhai sy\u2019n cael eu henwebu yn gallu cefnogi\u2019r ystod amrywiol o gyflogwyr a gweithwyr o fewn y sector gwirfoddol."}, {"text_idx": "#000019", "text": "Os oes gennych ddiddordeb yn y cyfle i gael eich enwebu, cysylltwch a\u0302 fi yn rmarks@wcva.cymru neu ein ti\u0302m polisi yn policy@wcva.cymru i gael gwybod mwy ac i ddatgan diddordeb."}]